# data[].attributes.headline
Όταν είσαι απαισ

# data[].attributes.body
Όταν είσαι απαισιόδοξος και νομίζεις ότι δεν γίνεται χειρότερα, πρέπει να σκεφτείς ότι υπάρχουν πολύ χειρότερα από αυτά που περνάς. Από την άλλη όμως πρέπει να σκεφτείς ότι υπάρχουν και καλύτερα και να προσπαθήσεις να τα βρεις. Μερικές φορές δεν χρειάζεται πολύ για να βρεις ό,τι έχασες. Το ξαναβρίσκεις με μεγάλη ευκολία επειδή η ελπίδα υπάρχει σε πράγματα απλά όπως στη στιγμή που μία οικογένεια συγκεντρώνεται το βράδυ στο σπίτι. Η ελπίδα υπάρχει εκεί όπου υπάρχει ειρήνη, ασφάλεια, δημοκρατία.  Παντού υπάρχει ελπίδα. Η ελπίδα πεθαίνει πάντα τελευταία.

(Ζαφειρίου Βαγγέλης, Γ2)

# data[].attributes.headline
Όταν υπάρχει αγά

# data[].attributes.body
Όταν υπάρχει αγάπη και φιλία, υπάρχει ελπίδα. Την ελπίδα τη βρίσκουμε σε καθημερινές εικόνες: σε μια χαρούμενη οικογένεια γύρω από το τραπέζι στο σπίτι της, στα παιδιά που παίζουν και γελάνε.

(Δρόσος Γιώργος - Δήμτσης Γρηγόρης, Γ2)

# data[].attributes.headline
Ένας άνθρωπος απ

# data[].attributes.body
Ένας άνθρωπος απαισιόδοξος και απελπισμένος μπορεί να βρει καταφύγιο σε κάποιο συγγενικό του πρόσωπο ή σε έναν φίλο του που θα του δείξει ότι η ζωή είναι ωραία. Επίσης ένας τρόπος για να βρει κάποιος ελπίδα είναι ο εθελοντισμός. Πολλοί άνθρωποι σε περιόδους πολέμου γίνονται πιο φιλεύσπλαχνοι, μπαίνουν στη θέση των συνανθρώπων τους που έχουν ανάγκη και τους βοηθούν δίνοντάς τους τα απαραίτητα: στέγη, τροφή και πάνω από όλα αγάπη.

(Ανδρέου Αναστασία - Χατζηϊωακειμίδου Σάρρα, Γ2)

# data[].attributes.headline
Χωρίς ελπίδα δεν

# data[].attributes.body
Χωρίς ελπίδα δεν υπάρχει αισιοδοξία και δεν μπορούμε να καταφέρουμε τίποτε. Μόνο με την ελπίδα μπορούμε να ξεπεράσουμε τα προβλήματα, τις δύσκολες καταστάσεις και να συνεχίσουμε τη ζωή μας. Γι' αυτό πρέπει να σκεφτόμαστε θετικά και να έχουμε αυτοπεποίθηση. Η υποστήριξη και η αγάπη που υπάρχει μεταξύ των ανθρώπων, η αλληλοκατανόηση και η αλληλοβοήθεια δείχνουν ότι υπάρχει ελπίδα παρά τα προβλήματα που υπάρχουν στον κόσμο.

(Καραπάνος Νίκος, Γ2)

# data[].attributes.headline
Παρά τα προβλήμα

# data[].attributes.body
Παρά τα προβλήματα που υπάρχουν στον κόσμο, όπως είναι οι πόλεμοι και η οικονομική κρίση, υπάρχει ελπίδα να τα λύσουμε με εργασία, αγάπη μεταξύ μας και συμφιλίωση. Ένας άνθρωπος απαισιόδοξος μπορεί να στηριχτεί στην αγάπη που έχει ο Θεός για τους ανθρώπους. Υπάρχει ελπίδα σωτηρίας. Ο Θεός θα φροντίσει για όλους.

(Κωνσταντινίδης Κωνσταντίνος, Γ2)

# data[].attributes.headline
Τα προβλήματα πο

# data[].attributes.body
Τα προβλήματα που έχουν οι άνθρωποι είναι πολλά και δύσκολα, αλλά υπάρχει ελπίδα να τα αντιμετωπίσουν αρκεί να κοπιάσουν. Υπάρχει ελπίδα όταν ο άνθρωπος αγωνίζεται για το καλύτερο. Υπάρχει ελπίδα γιατί υπάρχει αγάπη και συμπόνια.

(Κατσανόπουλος Βασίλης - Ζάζωβ Μιχάλης, Γ2)

# data[].attributes.headline
Παρόλο που υπάρχ

# data[].attributes.body
Παρόλο που υπάρχει πόλεμος στον κόσμο, υπάρχει και ελπίδα, γιατί γίνονται προσπάθειες για να τελειώσει ο πόλεμος και να υπάρξει μια καλύτερη ζωή για τους ανθρώπους που έχουν υποστεί τα δεινά του. Κάποιος απαισιόδοξος μπορεί να βρει ελπίδα, γιατί υπάρχουν εθελοντικές ομάδες που βοηθούν τους ανθρώπους που έχουν ανάγκη. Έτσι μπορεί να υπάρξει ελπίδα ότι μέσω μιας καλύτερης εκπαίδευσης οι άνθρωποι θα μαθαίνουν πράγματα που θα τους βοηθήσουν στην μετέπειτα ζωή τους καθώς και ότι όλοι είμαστε ίσοι, ώστε να εξαλειφθεί ο ρατσισμός.

(Καραβάτση Ιωάννα - Καρατσόρη Μελίνα, Γ2)

# data[].attributes.headline
Σήμερα ο κόσμος 

# data[].attributes.body
Σήμερα ο κόσμος βιώνει διάφορα προβλήματα που αφορούν στον ρατσισμό, την οικονομική κρίση και την ανασφάλεια. Υπάρχει όμως ελπίδα να ξεπεράσεις τα προβλήματά σου όταν έχεις δίπλα σου την οικογένειά σου και τους φίλους σου. Τέλος, μπορεί κάποιος απαισιόδοξος να βρει την ελπίδα όταν ασχολείται με ένα χόμπι που του αρέσει, όπως είναι για παράδειγμα η ζωγραφική, γιατί έτσι ηρεμεί και γίνεται δημιουργικός.

(Γεωργιάδου Παναγιώτα - Ιωνανίτζε Ολίνα, Γ2)

# data[].attributes.headline
Κάποιος απαισιόδ

# data[].attributes.body
Κάποιος απαισιόδοξος μπορεί να βρει την ελπίδα σε αγαπημένα του πρόσωπα τα οποία μπορούν να τον βοηθήσουν σε αυτήν τη δύσκολη ψυχολογική κατάσταση στην οποία βρίσκεται. Υπάρχει ελπίδα όταν ένας άνθρωπος έχει θετική ενέργεια, πιστεύει στον εαυτό του και δεν είναι μελαγχολικός. Για να αποκτήσει όμως θετική ενέργεια πρέπει να βρει ελεύθερο χρόνο για τον εαυτό του, να ανακαλύψει καινούργιες ασχολίες και να ψυχαγωγηθεί. Γενικά στον κόσμο υπάρχει ελπίδα γιατί υπάρχουν άνθρωποι που διεκδικούν τα δικαιώματά τους π.χ. το δικαίωμα στη ζωή και το δικαίωμα της ελεύθερης έκφρασης. Μάλιστα υπάρχουν οργανώσεις όπως ο Ερυθρός Σταυρός και Οι Γιατροί Χωρίς Σύνορα που συμβάλλουν στην βελτίωση της ποιότητας ζωής των ανθρώπων σε διάφορες περιοχές του κόσμου.

(Ζουμπουρτικούδη Δέσποινα - Καραγκούνη Χριστίνα, Γ2)

# data[].attributes.headline
Υπάρχει αισιοδοξ

# data[].attributes.body
Υπάρχει αισιοδοξία και ελπίδα, όταν συμπαραστέκεσαι σε έναν άνθρωπο που έχει κινητικά προβλήματα ή κάποια ανίατη ασθένεια. Υπάρχει ελπίδα όταν βοηθάμε ανθρώπους που δεν έχουν ελπίδα δίνοντάς τους λίγη από τη δική μας.

(Καλπακίδης Πέτρος, Γ2)

# data[].attributes.headline
Ένας απαισιόδοξο

# data[].attributes.body
Ένας απαισιόδοξος άνθρωπος μπορεί να βρει την ελπίδα σε έναν αισιόδοξο άνθρωπο. Στον κόσμο υπάρχει ελπίδα, γιατί πολλές φιλανθρωπικές και μη κερδοσκοπικές οργανώσεις όπως η UNICEF αλλά και εθελοντές συμβάλλουν για το καλύτερο, βοηθώντας πολλούς ανθρώπους αλλά και προστατεύοντας το περιβάλλον χωρίς κάποιο προσωπικό όφελος ή κέρδος.

(Θεοδωρούδης Θανάσης - Γιουβάνογλου Θεοφάνης, Γ2)

# data[].attributes.headline
Αγαπητέ μας συνά

# data[].attributes.body
Αγαπητέ μας συνάνθρωπε,
υπάρχει ελπίδα σε όλον τον κόσμο, για όλους και για πάντα. Όλα θα γίνουν όπως πριν, χωρίς φόβο, χωρίς λύπες, και το κυριότερο, χωρίς πολέμους. Πρέπει να είστε ήρεμος, χωρίς άγχος και άσχημες σκέψεις για το μέλλον. Όλοι μπορούν να βρουν ελπίδα, όταν είναι πρόθυμοι να ψάξουν. Πιστέψτε στον εαυτό σας και θα πετύχετε τον στόχο σας. Ακόμη κι αν υπάρχει πόλεμος, όλοι μπορούν να βρουν ελπίδα, γιατί υπάρχουν πολλές οργανώσεις που αγωνίζονται κατά του πολέμου.
Υπάρχει ελπίδα και πάντα θα υπάρχει!

Δύο συνάνθρωποί σου,
(Καζαλτζής Θανάσης - Νικόλοβ Πέτρος, Γ2)

# data[].attributes.headline
Σήμερα στον κόσμ

# data[].attributes.body
Σήμερα στον κόσμο μπορεί κάποιος να βρει ελπίδα βοηθώντας ανθρώπους που βρίσκονται σε χειρότερη κατάσταση από τον ίδιο. Αυτό θα τον ωφελήσει και στο να καταλάβει ότι υπάρχουν χειρότερες καταστάσεις στον κόσμο από αυτές που ζει ο ίδιος. Μια καθημερινή εικόνα που μας έρχεται στο μυαλό είναι οι πρόσφυγες οι οποίοι ταλαιπωρούνται και δέχονται βοήθεια από εθελοντές προκειμένου να έχουν μια καλύτερη ζωή. Αυτή η εικόνα πιστεύω ότι κάνει έναν άνθρωπο να ελπίζει, γιατί συνεισφέρει στην κοινωνία για το καλύτερο.

(Καλτσά Βασιλική, Γ2)

# data[].attributes.headline
Ελπίδα μπορούμε 

# data[].attributes.body
Ελπίδα μπορούμε να αντλήσουμε από τα αγαπημένα μας πρόσωπα. Έχοντας, δηλαδή, εμείς χάσει την ελπίδα και ενώ είμαστε απαισιόδοξοι μπορούν κάποια ζεστά λόγια αγάπης και πράξεις να μας κάνουν να ελπίζουμε για ένα καλύτερο αύριο. Βέβαια για να βρει κάποιος ελπίδα δεν αρκεί να βασίζεται μόνο στους άλλους, αλλά θα πρέπει να την αναζητήσει και μόνος του. Γνωρίζοντας πως ο δρόμος προς την ελπίδα είναι δύσκολος θα πρέπει πριν πάρουμε την απόφαση να τον διασχίσουμε να έχουμε εφοδιαστεί με υπομονή και κουράγιο. Νιώθοντας, λοιπόν, εσύ πως είσαι ο μοναδικός απαισιόδοξος άνθρωπος χωρίς ελπίδα μην αρνηθείς να κάνεις την υπέρβαση και να βγεις από το καθημερινό σου πρόγραμμα και την ρουτίνα ζώντας στον έξω κόσμο και αναζητώντας άτομα στην ίδια ψυχική κατάσταση με εσένα, γιατί κάτι τέτοιο θα σε κάνει να νιώσεις καλύτερα, αφού θα δεις τελικά ότι δεν είσαι μόνος.

(Χριστοφορίδης Κωνσταντίνος - Καραμούζας Στέλιος, Γ2)

# data[].attributes.headline
     Μετά το τέλ

# data[].attributes.body
Μετά το τέλος του πολέμου οι άνθρωποι έχουν αρχίσει να διεκδικούν τα δικαιώματά τους και σε αυτό έχει συμβάλει και η πολιτεία με τη θέσπιση νέων νόμων που προστατεύουν όλους τους ανθρώπους.
Η ελπίδα, λοιπόν, πεθαίνει πάντα τελευταία. Αυτό μπορούμε να το καταλάβουμε αρχικά από τη Μητέρα-Γη η οποία αντιδρά αρνητικά σε όλους τους πολέμους με το καμένο χώμα, τον γκρίζο ουρανό και τη νέκρα που επικρατεί πάνω της. Όμως τώρα δεν συμβαίνει κάτι τέτοιο. Ο ουρανός είναι πεντακάθαρος και γαλανός, τα λουλούδια και όλα τα φυτά έχουν δώσει το καθένα το δικό του άρωμα, μπόρες έχουν να έρθουν από το τέλος του πολέμου.
Τελικά, αποφάσισα να σου εκμυστηρευτώ κάτι που δεν το έχω ξαναπεί σε κανέναν άλλο. Εγώ δεν ήμουν πάντα αισιόδοξη. Στην αρχή ήμουν για μέρες κλεισμένη στο σπίτι μέσα στη μιζέρια, την κατάθλιψη και την γκρίνια. Όμως τότε ήταν που κατάλαβα την ομορφιά της εργασίας, της φύσης, της ζωής. Γιατί, λοιπόν, να είσαι απαισιόδοξος; Το μόνο που έχω να σου πω είναι "Ζήσε τη ζωή σου σαν να μην υπάρχει αύριο"!

(Κανσίζογλου Μαρία, Γ2)

# data[].attributes.headline
Μπορεί να υπάρξε

# data[].attributes.body
Μπορεί να υπάρξει ελπίδα στον κόσμο μας! Ένας άνθρωπος μπορεί να βρει την ελπίδα μέσα από τα πιο ασήμαντα πράγματα αλλά και από πολύ σημαντικά επίσης. Ο εθελοντισμός κάθε είδους αποτελεί πηγή χαράς και ενέργειας. Επίσης βοηθώντας έναν άνθρωπο που βρίσκεται σε χειρότερη κατάσταση από εσένα, καταλαβαίνεις ότι αυτά που φαίνονται σε εσένα πολύ ασήμαντα και αυτονόητα για κάποιους είναι άφταστο όνειρο. Υπάρχουν στην κοινωνία μας άνθρωποι άστεγοι και άποροι που πασχίζουν για ένα κομμάτι ψωμί αλλά παρά την άθλια κατάσταση στην οποία βρίσκονται, προσπαθούν να ζήσουν τη ζωή τους με αξιοπρέπεια. Βλέποντας λοιπόν κάποιος αυτούς τους ανθρώπους ως παράδειγμα βγαίνει από τη μιζέρια που τον διακατέχει και προσπαθεί για ένα καλύτερο μέλλον για αυτόν και την οικογένειά του.

(Καραπάνου Κωνσταντίνα, Γ2)

# data[].attributes.attachment_link.title
Scorpions - Wind Of Change (Official Music Video)

# data[].attributes.headline
Κατερίνα Γώγου, "Θα 'ρθεί  καιρός"

# data[].attributes.subject
Κατερίνα Γώγου, "Θα 'ρθεί  καιρός"

# data[].attributes.attachment_link.title
Κατερίνα Γώγου - Θα ρθεί Καιρός

# data[].attributes.attachment_link.description
Από τον δίσκο "Στο Δρόμο" (1981) όπου η Κατερίνα Γώγου απαγγέλλει ποιήματα από τις συλλογές της "Τρία Κλικ Αριστερά" και "Ιδιώνυμο". Ενορχήστρωση και διεύθυνση ορχήστρας: Κυριάκος Σφέτσας Το video χρησιμοποιείται για λόγους εκπαιδευτικούς και επ' ουδενί για κερδοσκοπικούς.

# data[].attributes.headline
Άλκηστις Πρωτοψάλτη, "Για πού τραβάς ελπίδα"

# data[].attributes.subject
Άλκηστις Πρωτοψάλτη, "Για πού τραβάς ελπίδα"

# data[].attributes.attachment_link.entities[].name
Ευανθία Ρεμπούτσικα

# data[].attributes.attachment_link.entities[].name
Άλκηστις Πρωτοψάλτη

# data[].attributes.attachment_link.title
ΓΙΑ ΠΟΥ ΤΡΑΒΑΣ ΕΛΠΙΔΑ-ΑΛΚΗΣΤΙΣ ΠΡΩΤΟΨΑΛΤΗ

# data[].attributes.attachment_link.description
μουσική: Ευανθία Ρεμπούτσικα στίχοι: Άρης Δαβαράκης